14. ฐานะทางการเงินและผลดำเนินการ

บริษัทมีรายได้รวมจำนวน 3,145.3 ล้านบาท ซึ่งมากกว่าปี 2545 เป็นจำนวน 1,216.3 คิดเป็น
63% และมีผลกำไรสุทธิ 784.4 ล้านบาท ซึ่งมากกว่าผลกำไรสุทธิในปี 2545 เป็นจำนวน 418.3
ล้านบาท คิดเป็น 114% กำไรที่เพิ่มขึ้นเป็นผลมาจากการบริหารต้นทุนในการขายและบริหาร
และค่าก่อสร้างอย่างมีประสิทธิภาพ
นอกจากนั้นเป็นผลมาจากการที่บริษัทเน้นสินค้าในโครงการบ้านลลิลและลลิลกรีนวิลล์
ซึ่งมีอัตราส่วนกำไรขั้นต้นสูง

ณ.วันที่ 31 ธันวาคม 2546 บริษัทมีสินทรัพย์รวม 3,280.1 ล้านบาท ซึ่งมากกว่าสินทรัพย์รวมในปี
2545 เป็นจำนวน 859.6 คิดเป็น 36% สาเหตุมาจากการเพิ่มขึ้นของสินค้าคงเหลือ(เพิ่มขึ้น
343.60 ล้านบาท) คิดเป็น 10.5% ของสินทรัพย์รวม
ซึ่งเพิ่มขึ้นตามนโยบายการควบคุมสินค้าคงเหลือของบริษัทฯ
เพื่อเพิ่มประสิทธิภาพในการควบคุมความเสี่ยงและการบริหารการขายในแต่ละโครงการ
ในขณะเดียวกันมีหนี้สินรวม 715.9 ล้านบาท เพิ่มขึ้น ณ.สิ้นปี 2545 เท่ากับ 189.8 ล้านบาท
คิดเป็น 36%
สาเหตุหลักมาจากการเพิ่มขึ้นของเงินกู้ระยะสั้นเพื่อนำไปใช้เป็นเงินทุนหมุนเวียนในการบริหารงานของบริษัทฯ
และสำหรับในส่วนของผู้ถือหุ้นนั้น บริษัทฯมีส่วนของผู้ถือหุ้น ณ.สิ้นปี 2546 เท่ากับ 2,564.1
ล้านบาท เพิ่มขึ้น 669.6 ล้านบาท คิดเป็น 35% เป็นผลมาจากผลกำไรที่เพิ่มขึ้นเป็นจำนวน 418.3
ล้านบาทดังกล่าวข้างต้น

โครงสร้างทางการเงินสำหรับปี 2546 บริษัทฯ มีอัตราส่วนหนี้สินต่อทุนลดลงเป็น 0.28 เท่า
ซึ่งเท่ากับปี 2545 สาเหตุหลักมาจากบริษัทมีนโยบายรักษาอัตราส่วนหนี้สินต่อทุนไม่ให้เกิน 1 เท่า
เพื่อเป็นการควบคุมความเสี่ยงทางการเงิน

ด้านความสามารถในการทำกำไรและประสิทธิภาพในการดำเนินงานของบริษัทฯ ปรับตัวดีขึ้น
โดยมีอัตรากำไรขั้นต้นต่อรายได้รวมเท่ากับ 40.0% เปรียบเทียบกับปี 2545 ที่ระดับ 34.0% ,
อัตรากำไรสุทธิต่อรายได้รวมเท่ากับ 24.94% เปรียบเทียบกับปี 2545 ที่ระดับ 18.9%,
อัตราผลตอบแทนต่อผู้ถือหุ้นเท่ากับ 30.6% เปรียบเทียบกับปี 2545 ที่ระดับ 19.3%
และอัตราผลตอบแทนจากทรัพย์สิน

ทั้งหมดเท่ากับ 23.9% เปรียบเทียบกับปี 2545 ที่ระดับ 15.1%
โดยอัตราผลตอบแทนที่เพิ่มขึ้นทั้งสี่อัตราส่วน
เป็นผลมาจากการเพิ่มขึ้นของกำไรสุทธิและจากการขายบ้านในโครงการใหม่(เปิดตั้งแต่ปี 2543)
ที่มีราคาเฉลี่ยและกำไรขั้นต้นที่สูงขึ้น
และสาเหตุสุดท้ายมาจากการบริหารต้นทุนการดำเนินงานที่ลดลงโดยในปี 2546
บริษัทมีต้นทุนการขายและบริหารเท่ากับ 214.6 ล้านบาท คิดเป็น 6.80% เทียบกับรายได้รวม
ซึ่งถือเป็นอัตราที่ต่ำที่สุดเมื่อเทียบกับภาพรวมในอุตสาหกรรม
และที่สำคัญบริษัทสามารถสร้างประสิทธิภาพในการใช้ทรัพย์สินสูงถึง 0.95 เท่า
อันส่งผลต่อผลตอบแทนต่อผู้ถือหุ้นเดิมสูงขึ้นดังกล่าวข้างต้น

ด้านคุณภาพของสินทรัพย์
สินทรัพย์ของบริษัททั้งสินค้าคงเหลือและที่ดินรอพัฒนาเป็นสินทรัพย์ที่บริษัทซื้อหลังวิกฤต ซึ่งมีต้นทุนต่ำ
หรืออีกนัยหนึ่งสินทรัพย์ของบริษัทล้วนเป็นสินทรัพย์ที่สามารถก่อให้เกิดรายได้ ซึ่งเป็นจุดแข็งของบริษัท

จำนวน 210.็น

รายงานของผู้สอบบัญชีรับอนุญาต

เสนอต่อผู้ถือหุ้นและคณะกรรมการของบริษัท ลลิล พร็อพเพอร์ตี้ จำกัด (มหาชน)

ข้าพเจ้าได้ตรวจสอบงบดุล ณ วันที่ 31 ธันวาคม 2546 และ 2545 งบกำไรขาดทุน
งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี
สิ้นสุดวันเดียวกันของแต่ละปีของบริษัท ลลิล พร็อพเพอร์ตี้ จำกัด (มหาชน)
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่อ
งบการเงินดังกล่าวจากผลการตรวจสอบของข้าพเจ้า

ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการ
ทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้
และประมาณการเกี่ยวกับรายการทางการเงินที่เป็นสาระสำคัญ

ซึ่งผู้บริหารเป็นผู้จัดทำขึ้น ตลอดจนการประเมินถึงความเหมาะสมของการแสดงรายการที่นำเสนอใน
งบการเงินโดยรวม ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสม
ในการแสดงความเห็นของข้าพเจ้า

ข้าพเจ้าเห็นว่างบการเงินข้างต้นนี้ แสดงฐานะการเงิน ณ วันที่ 31 ธันวาคม 2546 และ 2545
ผลการดำเนินงาน และกระแสเงินสด สำหรับปีสิ้นสุดวันเดียวกันของแต่ละปีของบริษัท ลลิล
พร็อพเพอร์ตี้ จำกัด (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป